ཕྱི་ལོ་༡༩༩༨ཡས་མས་ནས་གཞི་རིམ་གོང་མའི་སློབ་མ་སྤྱི་དང་ཁྱད་པར་གཞི་རིམ་སློབ་ཐོན་པ་རྣམས་ལ་སློབ་སྦྱོང་དང་ལས་རིགས་འདེམས་ཕྱོགས་དང་འབྲེལ་བའི་ཁྱད་ལས་སློབ་སྟོན་པ་དགོས་གལ་ཆེན་པོར་མཐོང་བར་བརྟེན།ཕྱི་ལོ་༢༠༠༣ལོའི་ཟླ་བ་༡༡ཚེས་༡ནས་བཙན་བྱོལ་བོད་མིའི་སྒྲིག་འཛུགས་ཀྱི་བཅའ་ཁྲིམས་དོན་ཚན་༡༧ནང་གསེས་༥པའི་ཁྱད་ལས་པ་བསྐོ་བཞག་གི་སྒྲིག་གཞིའི་དགོངས་དོན་ལྟར།ཤེས་རིག་ལས་ཁུངས་ནང་མདུན་ལམ་སློབ་སྟོན་པ་གཞུང་བསྐོས་ལས་བྱེད་བསྐོ་བཞག་གནང།ཕྱི་ལོ་༢༠༠༥ཟླ་༡༠ཚེས་༢༦ཉིན་རྒྱ་གར་ལྷོ་ཕྱོགས་མོན་གྷོ་འདོད་རྒུ་གླིང་དུ་ཡན་ལག་ལས་ཁང་གསར་འཛུགས་ཀྱིས་ལྷོ་ཁུལ་བོད་མིའི་སློབ་ཁག་ལ་མདུན་ལམ་སློབ་སྟོན་ནུས་ཤུགས་ལྡན་པ་སྤེལ་ཐབས་དང༌།ཕྱི་ལོ་༢༠༠༧ལོར་རྒྱ་གར་བྱང་ཤར་ཁུལ་གྱི་མདུན་ལམ་སློབ་སྟོན་ཆེད་རྡོ་རྗེ་གླིང་དུ་ཡན་ལག་ལས་ཁང་གསར་འཛུགས་བྱས།དེ་སྔ་མདུན་ལམ་སློབ་སྟོན་པ་དེང་རབས་ཤེས་ཡོན་ཚན་པའི་ཁོངས་ཡིན་ཀྱང༌།ཕྱི་ལོ་༢༠༡༠ནས་ཟུར་འདོན་གྱིས་ཚན་པའི་ངོ་བོར་བསྒྱུར།